钦定古今图书集成/明伦汇编/氏族典/第091卷 > 《凌迪知万姓统谱》 > 瞿嗣兴
## 钦定古今图书集成/明伦汇编/氏族典/第091卷 > 《凌迪知万姓统谱》 > 瞿嗣兴

按《名山藏货殖记》：“嗣兴，常熟人。父达，仕元为小官。嗣
兴少好射猎，驱逐饮酒。既父失官而贫，嗣兴折弓矢，
躬力穑，与其妻苏氏孝事二亲，无所不至。久之，贫益
甚，嗣兴曰：‘贫亦当之，奈养父母何’？携家入苏州，诣富
家贷钱为小贾，转息为生，乃稍裕。久之，居积为中贾，
又久之则大富，于是致养于父母，又行广施，所赈给”
单寡，不使知也，而阴行之。或时有市易，阳为忘误而
增其数。市人物任其口，所出不与争锱铢。岁俭，来依
者数十人。疠大作蠲室舍居抚之，人言“瞿孝子富而
行其德。”